Ályktun stjórnar VLFA vegna efnahagsástandsins “ Stjórn Verkalýðsfélags Akraness lýsir yfir gríðarlegum áhyggjum yfir stöðu efnahagsmála vegna mikillar verðbólgu og himinhárra vaxta , sem eru að sliga mörg íslensk heimili . Í síðustu kjarasamningum var gengið frá hófstilltum og skynsamlegum samningum sem höfðu það markmið að auka kaupmátt íslensk verkafólks og stuðla um leið að stöðugleika í íslensku efnahagslífi . Á þeirri forsendu er grátlegt fyrir íslenskt verkafólk að sjá að sá ávinningur sem náðist í síðustu kjarasamningum sé gufaður upp vegna aðgerða - og úrráðaleysis ríkisstjórnar Íslands í efnahagsmálum , ” segir í tilkynningu frá VLFA í dag . Þá segir : “ Það er morgunljóst að það er fátt sem getur komið í veg fyrir að kjarasamningar á hinum almenna vinnumarkaði verði ekki sagt upp í febrúar þegar að endurskoðun kjarasamninga fer fram . Það er einnig ljóst að íslenskt verkafólk mun ekki sætta sig við að gera hófstillta kjarasamninga slag í slag til að tryggja hér stöðugleika þegar lítið sem ekkert kemur frá ríkisstjórn Íslands í þeim efnum . Það er mat stjórnar Verkalýðsfélags Akraness að mörgum íslenskum heimilum muni blæða út ef ríkisstjórn Íslands grípur ekki til tafarlausra aðgerða til að ná vöxtum og verðbólgu niður . Stjórn VLFA skorar á alla verslunareigendur og stórkaupmenn að takmarka hækkanir á vörum sínum eins og kostur er og leggja þannig sitt af mörkum við að vinna bug á þeirri gríðarlegri verðbólgu sem nú ríkir í íslensku samfélagi . Stjórn VLFA skorar á ríkisstjórn Íslands að lækka álögur á eldsneyti vegna mikillar hækkunar á heimsmarkaðsverði . Slíkt mun klárlega hjálpa íslenskum neytendum og slá á verðbólguna . Einnig skorar stjórn félagsins á stjórnvöld að grípa þegar til aðgerða til að koma í veg fyrir vaxandi atvinnuleysi í því sambandi telur stjórnin mikilvægt að ríkið auki mannaflsfrekar framkvæmdir svo sem hin ýmsu viðhaldsverkefni . ”